Alaun (en escritura iberica ) yera una ciudat ibera que se trobaba en o puesto de l'actual Alagón, encara que no s'ha puesto localizar o chacimiento. Se considera que perteneixió a o pueblo prerromán d'os sedetans, encara que bellas fuents tamién afirman que pudo haber perteneixiu a os lusons, pueblo celtibero, por trobar-se amán d'a muga entre istos dos grupos. O testimonio de Claudio Ptolomeu sinyala que tamién pudo perteneixer a os vascons en bella epoca d'a suya historia, talment en tiempos de Gneu Pompeyo Magno, arredol d'o 70 aC.